Aprovats els consellers de GESPA i les seues  retribucions
08/09/2015

# Aprovats els consellers de GESPA i les seues retribucions

08.09.2015

L’alcalde de Paterna, Juan Antonio Sagredo, ha sigut ratificat com a president del Consell d’Administració de l’empresa pública i s’ha nomenat, almenys, un conseller per partit polític, tal com estipula el ROM

La Junta General de l’empresa pública ‘Gestió i Serveis de Paterna S.L.U.’ (GESPA) celebrada a primera hora d’este matí ha cessat els antics membres del Consell d’Administració i nomenat als nous, en compliment de l’acord plenari del passat 6 de juliol de 2015. La votació, en el primer punt de l’orde del dia, ha eixit avant amb els vots a favor de PSPV, PP, Paterna Sí que Pot i Ciutadans, i amb els vots en contra d’EUPV i Compromís per Paterna.

D’esta manera, l’alcalde de Paterna, Juan Antonio Sagredo, ha sigut ratificat com a president del Consell d’Administració i s’ha nomenat a Núria Campos, Francisco Dorce, Sara Sánchez, Sergio Moya, Carles Martí, Neus Herrero, Joan Miquel Mases, Juan Vicente Sabater, Frederic Ferri i Patricia Santacruz membres del nou Consell d’Administració de Gespa, en compliment del Reglament Orgànic Municipal (ROM), que estipula que, almenys, ha d’haver-hi un conseller per cada partit polític representat en el ple.

Quant a les retribucions dels consellers, estes s’han reduït en un 11,8%, al passar de 475 euros bruts a 400 euros, amb els vots a favor de PSPV, Ciutadans i Paterna Sí que Pot, l’abstenció del PP i els vots en contra de Compromís per Paterna i EUPV.